Արդյունքում Հայաստան է ուղարկվում AGRC համատեղ ձեռնարկության ազգությամբ հնդիկ նոր ղեկավարություն, որը մեկ առ մեկ, սակայն հետեւողականորեն ձերբազատվում է ձեռնարկության կանադացի, ամերիկացի եւ ավստրալացի գրեթե բոլոր մասնագետներից: Ձեռնարկության պետական մասնաբաժինը 2002 թ. ամբողջությամբ վաճառվեց Անիլ Ագարվալի ընկերությանը` «Ստերլիտ գոլդ»-ին («Sterlite Gold»): Անիլ Ագարվալը դարձավ «Արարատ» ոսկու արդյունահանման ձեռնարկության միակ սեփականատերը: 2007-ի օգոստոսին Հայաստանի կառավարությունը ՀՀ գլխավոր դատախազությանը կարգադրել է արգելք դնել Լոնդոնի «Vedanta» ընկերության` Սոթքի ոսկու հանքի նկատմամբ ունեցած իրավունքների օտարման փորձի վրա: